ถ้านึกถึงร้านบรรยากาศดี ดนตรีฟังสบาย อาหารอร่อย และไม่ไกลมาก  ร้านวิวดีเป็นอีก1ที่  ที่นึกถึง  วันนี้ที่มาคนค่อนข้างเยอะ  แต่เรื่องที่จอดรถ  และที่นั่งไม่มีปัญหา  ไม่ต้องจองโต๊ะก่อนมาคะ  เข้ามามีที่ให้นั่งเลย
มาดูเรื่องรสชาดอาหาร เมนูที่สั่งวันนี้
-ฉู่ฉี่กุ้งแม่น้ำ  รสชาดจะออกหวานนิดๆ(โดยส่วนตัวไม่ค่อยชอบอาหารที่มีรสหวานสักเท่าไร)แต่โดยรวมโอเคเลยค่ะ
-ยำหอยแครง 
เมนูนี้ชอบมากเลยค่ะเพราะให้เครื่องสมุนไพรเยอะ แถมรสชาดจัดจ้านถูกปาก
-ไก่ย่างห่อใบตอง  
กลิ่นหอมใบตอง บวกไก่ที่หมักกำลังพอดี  เนื้อไก่นุ่มๆ ทานคู่กับน้ำจิ้มสีดำๆรสหวานๆช่างเข้ากันดีจริงๆ(ขนาดไม่ชอบอาหารที่มีรสชาดหวานเมนูนี้ถือว่าผ่าน แต่ใส่น้ำจิ้มนิดเดียวนะคะ)
-ปลาหมึกไข่นึ่งมะนาว  เมนูนี้ได้ไข่ปลาหมึกแน่นๆ รสชาดน้ำซุบค่อนข้างกลมกล่อม  แต่โดยส่วนตัวชอบอาหารรสจัดจ้านมากกว่านี้ค่ะ
เมนูสุดท้าย หอยแมลงภู่นิวซีแลนด์อบชีส  
หอยตัวค่อนข้างใหญ่นะคะ  ชีสที่ราดซอสให้อย่างแน่น  จิ้มกับซอสและมายองเนส เข้ากันดี๊ดี  แต่มีข้อตินิดนึงตรง ชีสที่ราดหน้าหอยนั่น เวลาเย็นจะแข็งและทำให้ไม่ค่อยอร่อยเท่าที่ควร (เอามาวางไม่ถึงสิบนาที  ตัวชีสเย็นและแข็งแล้วค่ะ)